
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακίνητο 

εντός του ρυμοτομικού σχεδίου του δήμου Αγ. Παρασκευής (Ν. Ατ¬ 
τικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Τις διατάξεις του Ν. 880/1979 «Περί καθορισμού ανωτάτου 
ορίου συντελεστού δομήσεως κ.λπ.» (ΦΕΚ 58/Α) και ειδικότερα το άρ¬ 
θρο 2. 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (ΦΕΚ 138/Α), όπως τροποποιήθηκε με το από 
19.6.1987 Π.Δ/γμα (ΦΕΚ 592/Δ). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (ΦΕΚ 154/ 
Α), όπως τροποποιήθηκε με το υπ’ αριθ. 367/1987 Π.Δ/γμα (ΦΕΚ 
163/Α). 

4. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παραγρ. 1. 

6. Την από 8.7.88 (αρ. πρωτ. 53671/88) αίτηση των Ιωάννη Θα- 
νοπούλου και Δημητρίου θανόπουλου. 

7. Την υπ’ αριθ. 307/88 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την υπ’ αριθ. 53671/8382/23.11.88 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων, 
για προέγκριση της σχετικής τεχνικής μελέτης με πρόταση του Υπουρ¬ 
γού Περιβάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης, που εγκρίθηκε με το από 18.1.1988 Π.Δ/γμα (ΦΕΚ 71 Δ/ 
2.2.88) από το βαρυνόμενο ακίνητο που βρίσκεται εντός του ρυμοτομι¬ 
κού σχεδίου Αθηνών επί της οδού Ηπίτου 15 (περιοχή Πλάκα) ιδιοκτη¬ 
σίας της Εταιρείας Διαχειρήσεως των Ειδών του Μονοπωλίου Ελληνι¬ 
κού Δημοσίου Α.Ε. (Ε.Δ.Ε.Μ.Ε.Δ.) και για το οποίο έχει εκδοθεί ο υπ’ 
αριθ. 481/88 σχετικός τίτλος δικαιώματος μεταφοράς συντελεστή δό¬ 
μησης στο όνομα Ιωάννου και Δημητρίου Θανοπούλου, σε άλλο ακίνητο 
(ωφελούμενο) που βρίσκεται εντός του ρυμοτομικού σχεδίου Αγ. Παρα¬ 


σκευής (Ν. Αττικής) και επί της οδού 28ης Οκτωβρίου αρ. 64, ιδιοκτη¬ 
σίας Ιωάννη και Δημητρίου Θανόπουλου, όπως το ωφελούμενο ακίνητο 
φαίνεται με στοιχεία Α, Β, Γ, Δ, Α στο σχετικό πρωτότυπο διάγραμμα 
σε κλίμακα 1:200 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθ. 3727/1989 πράξη του 
και που συνοπτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης, είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης, βάσει των ισχυόντων 
στην περιοχή όρων δόμησης 50,00 τ.μ. που αντιστοιχεί σε 22,50 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 512,30 τ.μ. 

β. Ποσοστό κάλυψης: 33%. 

γ. Συντελεστής δόμησης: 1,098. 

δ. Μέγιστο επιτρεπόμενο ύψος: 18 μέτρα. 

ε. Το κτίριο πρέπει να ανεγερθεί εντός του ωφελουμένου οικινήτου, 
σύμφωνα με τις όψεις και κατόψεις που φαίνονται στα τέσσερα (4) σχε¬ 
τικά πρωτότυπα διαγράμματα σε κλίμακα 1:50, που θεωρήθηκαν από 
τον Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 3727/1989 πράξη του και που συνοπτικά τους αντίτυπα δημο¬ 
σιεύονται με το παρόν διάταγμα. 

Άρθρο 2 

Ακυρούται ο υπ’ αριθ. 481/88 τίτλος δικαιώματος μεταφοράς συ¬ 
ντελεστού δομήσεως στο όνομα των Ιωάννη Θανόπουλου και Δημητρίου 
Θανόπουλου. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Η απόφαση αυτή να δημοαιευθεί στην Εφημερίδα της Κυβερνήσεως. 

Αθήνα, 6 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

